هوه بعينه

هوه بعينه

من الحان رواية "العشره الطيبه" 1920
 كلمات 
نزهة: هو بعينه وبمناخيره هو بوشه وبشفاتيره

هو اللى أنا بالى فيه م الأول

مالحقتش أبص فى وجناته وسمنت النص بغمزاته

سيف: صواميل رجليا سايبه مني

نزهة: و أنا عصافير قلبى بتغني

سيف: سبحانه ما احلى تعديله مافيش كده لما يعدلها

الجميع: اتلم سيف الدين ع اللى له واتلمت نزهة ع اللى لها

سيف: والله زمان يامهلبية

نزهة: من قلبى لقلبك دوريه

سيف: وحشتنى عيونها العسلية

نزهة: وحشتنى رموشه البصلية

الجميع: أهو دا المجور وادى الشاليه قرموط اتجوز بلطيه

أهو دا المجور وادى الشاليه قرموط اتجوز بلطيه

الليله الحنه ياعينيا

وبكرة تكون الصباحية

تصنيف:اغانى باللغه المصريه
تصنيف:اغانى سيد درويش
تصنيف:كلمات اغانى